《登太白楼》
明代·陆深

夜郎一去几千秋，尚有任城太白楼。身后功名空自好，眼前汶泗只交流。

当年狂客心偏恋，近代风人谁与俦。拍碎阑干呼不起，月明风细忆神游。

作者简介：（1477—1544）明松江府上海人，初名荣，字子渊，号俨山。弘治十八年进士二甲第一。授编修。遭刘瑾忌，改南京主事，瑾诛，复职。累官四川左布政使。嘉靖中，官至詹事府詹事。卒谥文裕。工书。有《俨山集》、《续集》、《外集》。